Асабліва хочацца выказаць удзячнасць раённаму кіраўніцтву, паколькі без іх падтрымкі кінавідэасетка не магла б працаваць на сённяшнім узроўні. Тройчы праводзіўся капітальны рамонт гарадскога кінатэатра. Апошні па часе адбыўся за кошт абласнога бюджэту, калі ішла маштабная падрыхтоўка да фестывалю-кірмашу “Дажынкі-2007”. У 2009 годзе на сродкі раённага бюджэту купілі аўтамабіль для аўтавідэаперасоўкі, якая абслугоўвае вясковых гледачоў. Летась у нас з’явілася абсталяванне, якое дазваляе дэманстраваць фільмы ў фармаце 3D, штогод адчуваем і фінансавую дапамогу, неабходную для кампенсацыі затрат кінавідэасеткі.